
APSTIPRINU
SIA „Bauskas slimnīca”
iepirkuma komisijas sēdē

2014.gada 06. novembrī  
protokols Nr. 1

 Iepirkums „Publisko iepirkumu likuma” 8.2 panta kārtībā
 „Videogastroskopa piegāde” 

Iepirkuma identifikācijas

Nr. BS 2014/10
N O L I K U M S
Bauskā
2014
1. Vispārīgā informācija

1.1. Iepirkuma identifikācijas numurs
1.1.1. Iepirkuma identifikācijas numurs ir BS 2014/10. 
1.2. Pasūtītājs

· SIA “BAUSKAS  slimnīca”

· Reģistrācijas Nr. 43603017682
· Dārza ielā 7/1, Bauska, Bauskas novads, LV-3901
· Tālrunis +371 63924696; fakss +371 63923437

· A/S „SEB BANKA”

LV54UNLA0029700142810

      UNLALV2X

1.2.1. Iepirkums tiek veikts „Publisko iepirkumu likuma” 8.2 panta kārtībā, kuru organizē un realizē saskaņā ar SIA “Bauskas Slimnīca” valdes locekles Mirdzas Brazovskas  rīkojumu par iepirkuma veikšanu Nr. 4-02/51 no 2014.gada 03. novembra.
1.3. Pretendents

1.3.1. Pretendents ir normatīvajos aktos noteiktajos gadījumos un normatīvajos aktos noteiktajā kārtībā reģistrēta persona vai personu grupa, kas iesniegusi piedāvājumu saskaņā ar šajā nolikumā norādītajām pasūtītāja prasībām. 

Par iepirkuma pretendentu var būt jebkurš piegādātājs likuma „Publisko iepirkumu likums” izpratnē.
1.4. Iepirkuma priekšmets un CPV kods

1.4.1. Iepirkuma priekšmets ir jauna videogastroskopijas iekārta, saskaņā ar iepirkuma nolikuma 1.Pielikumu  „Tehniskā piedāvājumu forma”
1.4.2. CPV kods 33168100-6  (Endoskopi),

1.4.3. Iepirkums nav sadalīts daļās.

1.5. Līguma izpildes laiks un vieta

1.5.1. Līguma izpildes termiņš – 4 (četru) nedēļu laikā no līguma noslēgšanas dienas.
1.5.2. Līguma izpildes vieta – SIA „Bauskas slimnīca”, Dārza ielā 7/2, Bauskā, Bauskas novads, LV-3901.
1.6. Iespējas iepazīties ar iepirkuma nolikumu un saņemt to 

1.6.1. Pasūtītājs nodrošina brīvu un tiešu elektronisku pieeju iepirkuma procedūras dokumentiem un visiem papildus nepieciešamajiem dokumentiem SIA „Bauskas slimnīca” mājas lapā www.bauskasslimnica.lv sadaļā „Iepirkumi” sākot ar dienu, kad paziņojums par līgumu ir publicēts Iepirkuma uzraudzības biroja mājas lapā internetā, līdz 2014.gada 19.novembrim, plkst. 10:00, kā arī iespēju ieinteresētajiem piegādātājiem iepazīties uz vietas ar iepirkuma procedūras dokumentiem SIA „Bauskas slimnīca”. Ja ieinteresētais piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz ieinteresētajam piegādātājam triju darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa. 
1.6.2. Visus ar šo iepirkumu saistītos dokumentus, piegādātāju uzdotos jautājumus un uz tiem sniegtās atbildes, papildu informāciju un iespējamās izmaiņas un/vai papildinājumus nolikumā Pasūtītājs ievieto SIA „Bauskas slimnīca” mājas lapā www. bauskasslimnica.lv sadaļā „Iepirkumi”. Ja minētos dokumentus un ziņas Pasūtītājs ir ievietojis mājas lapā, tiek uzskatīts, ka piegādātājs tos ir saņēmis.
1.7. Piedāvājumu iesniegšanas vieta, datums, laiks un kārtība

1.7.1. Piedāvājumus iepirkumam „Videogastroskopa piegāde” Pretendentu pārstāvji personīgi iesniedz Dārza iela 7/1 (poliklīnika), Bauska, Bauskas novads, 3.stāvā administrācijā  personāla administratorei (303.kabinets), darba dienās no pulksten 900  līdz 1600 (pusdienas pārtraukumu no pulksten 1200 līdz 1300), 19.11.2014.gadā no pulksten 8.30 līdz 10.00, vai iesūta pa pastu iepirkuma komisijai, pasūtītāja adrese: Dārza iela 7/1, Bauska, Bauskas novads, LV-3901, līdz 2014. gada 19.novembrim, plkst. 10:00. Pasta sūtījumam jābūt saņemtam šajā punktā norādītajā adresē līdz šajā punktā minētajam termiņam. Iesniegtie piedāvājumi ir Pasūtītāja īpašums. Piedāvājums, kas tiks iesniegts pēc minētā termiņa, netiks atvērts un tiks atdots iesniedzējam.
1.7.2. Pretendents, iesniedzot piedāvājumu, var pieprasīt apliecinājumu tam, ka piedāvājums saņemts (ar norādi par piedāvājuma saņemšanas laiku).
1.7.3. Saņemot piedāvājumus, Pasūtītāja pārstāvis reģistrē piedāvājumu speciālā reģistrā to iesniegšanas secībā, ko pretendenta pārstāvis apliecina ar savu parakstu. Pasūtītājs uz aploksnes norādot saņemšanas datumu un laiku. Aploksnes tiek glabātas aizzīmogotas līdz to atvēršanai. Pasūtītājs vai komisija nodrošina, lai līdz piedāvājumu atvēršanai pretendentu saraksts netiktu izpausts. 

1.7.4. Pretendents var atsaukt vai mainīt savu piedāvājumu līdz piedāvājumu iesniegšanas termiņa beigām, ierodoties personīgi piedāvājumu uzglabāšanas vietā Dārza iela 7/1, Bauska, Bauskas novads, 3.stāvā administrācijā pie personāla administratores (303.kabinets) darbdienās, apmainot piedāvājumus. Piedāvājuma atsaukšanai ir bezierunu raksturs un tā izslēdz pretendentu no tālākas dalības iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas brīdis.

1.7.5. Piedāvājumi, kas nav iesniegti šajā nolikumā noteiktajā kārtībā, nav noformēti tā, lai piedāvājumā iekļautā informācija nebūtu pieejama līdz piedāvājuma atvēršanas brīdim, vai, kas iesniegti pēc norādītā piedāvājumu iesniegšana termiņa, netiek izskatīti un tiek atdoti atpakaļ iesniedzējam. 
1.7.6. Pretendents sedz visus izdevumus, kas saistīti ar piedāvājumu sagatavošanu un iesniegšanu Pasūtītājam. Iesniegtie piedāvājumi, izņemot nolikumā noteiktos gadījumus, ir Pasūtītāja īpašums un Pretendentam netiek atdoti.

1.7.7. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.
1.8. Piedāvājuma derīguma termiņš
1.8.1. Pretendentu piedāvājumu derīguma termiņš ir 60 (sešdesmit) kalendārās dienas, skaitot no piedāvājumu atvēršanas dienas.
1.8.2. Izņēmuma gadījumos iepirkuma komisija var prasīt, lai pretendenti pagarina piedāvājuma spēkā esošā termiņa par konkrēta termiņa pagarinājumu, kas noformējams rakstiski.
1.8.3. Ja pasūtītājs atzīst kādu pretendentu par uzvarējušu iepirkumā, Pretendenta piedāvājuma derīguma termiņš ir līdz dienai, kad ir parakstīts iepirkuma līgums. 
1.9. Prasības attiecībā uz piedāvājuma noformējumu un iesniegšanu
1.9.1. Pretendents piedāvājumu iesniedz 1 (vienā) eksemplārā. 
1.9.2. Dokumenti jāiesniedz datorsalikumā latviešu valodā. Piedāvājumam jābūt ar satura rādītāju, lapām jābūt cauršūtām ar diegu, sanumurētām. Uz pēdējas lapas aizmugures, cauršūšanai izmantotais diegs nostiprināms ar pārlīmētu papīru, norādāms cauršūto lapu skaits, ko ar savu parakstu un pretendenta zīmogu apliecina Pretendenta pārstāvis.

1.9.3. Informatīvais materiāls par tehnisko piedāvājumu (apraksti, katalogi, bukleti) jāpievieno piedāvājumam, bet nav jācaurauklo.
1.9.4. Ja kādu no dokumentiem pretendents iesniedz svešvalodā, tam obligāti jāpievieno tulkojums latviešu valodā. Tulkojumu ar savu parakstu un uzņēmuma zīmogu apstiprina iestādes vadītājs vai pilnvarotā persona. Ja svešvalodā iesniegtam dokumentam nav pievienots apstiprināts tulkojums, iepirkuma komisija uzskatīs, ka šis dokuments nav iesniegts.
1.9.5. Iesniedzamo dokumentu kopijas ar savu parakstu un uzņēmuma zīmogu apstiprina iestādes vadītājs vai pilnvarotā persona. Iesniedzot piedāvājumu piegādātājs ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
1.9.6. Piedāvājuma tekstam jābūt skaidri salasāmam, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai aritmētiskām kļūdām.
1.9.7. Pretendents var iesniegt tikai vienu piedāvājumu. Pretendents nav tiesīgs iesniegt piedāvājuma variantus.
1.9.8. Pretendenta iesniegtajam piedāvājumam jāatbilst iepirkuma nolikumā norādītajām prasībām un tam jāietver: 

· Komersanta (komercsabiedrības) vadītāja parakstīts pieteikums par piedalīšanos iepirkumā (2.pielikums). Ja pieteikumu paraksta pilnvarota persona, jāpievieno pilnvaras oriģināls. Ja piedāvājumu iesniedz personu grupa, piedāvājumu paraksta visas personas, kas iekļautas personu grupā. Piedāvājumā norāda arī personu, kura pārstāv personu grupu konkursā, kā arī katras personas atbildības apjomu;

· Pretendenta atlases dokumenti (nolikuma 3.punkts);
· Tehniskais piedāvājums (nolikuma 1. pielikums);
· Finanšu piedāvājums, kas sagatavots atbilstoši nolikuma 3.pielikumam.
1.9.9. Piedāvājums jāiesniedz vai jāsūta pa pastu slēgtā, aizzīmogotā aploksnē. Uz aploksnes jābūt šādām norādēm:
· Pasūtītāja adrese: Dārza iela 7/1, Bauska, Bauskas novads, LV-3901;
· Norāde: Iepirkuma „Videogastroskopa piegāde”, ar ID Nr. BS 2014/10, iepirkuma komisijai;
· Pretendenta nosaukums un juridiskā adrese, tālrunis;
· Norādei „Neatvērt pirms piedāvājumu atvēršanas sanāksmes”.
1.9.10. Pretendents iesniedz savu piedāvājumu par visu iepirkumu. 
1.9.11. Finanšu un tehnisko piedāvājumu pretendents sagatavo atbilstoši nolikuma 1.pielikumā norādītajai tehniskā piedāvājuma formai un 3. pielikumā norādītajam finanšu piedāvājuma formai.

1.9.12. Finanšu piedāvājumā norāda iekārtas kopējo cenu bez PVN. Piedāvājuma cenā ir jāietver no​dok​ļi, garantijas laika bezmaksas apkalpošanu, nodevas un citas izmaksas, kuras rodas pretendentam, izpil​dot pa​sūtījumu. Visas piedāvājuma cenas ir jānorāda EUR. 

1.10. Iepirkuma metode

1.10.1. Iepirkuma metode – iepirkums „Publisko iepirkumu likuma” 8.2 panta kārtībā
1.11. Finansēšanas avots 

1.11.1. Pasūtītāja pašu finansējums.

1.12. Piedāvājuma izvēles kritērijs

1.12.1. Piedāvājuma izvēles kritērijs ir piedāvājums ar viszemāko cenu.
1.12.2. Iepirkuma komisija par iepirkuma uzvarētāju noteiks Pretendentu, kurš būs iesniedzis iepirkuma Nolikuma prasībām atbilstošu piedāvājumu ar zemāko cenu.
1.13. Piedāvāto preču garantijas laiks
1.13.1. Piegādātās videogastroskopa iekārtas garantijas termiņš no nodošanas ekspluatācijā ir ne mazāks par 12 mēnešiem vai 1500 izmeklējumiem. 
1.14. Iepirkuma nolikuma izskaidrojums. Kontaktpersona

1.14.1. Ja ieinteresētais piegādātājs ir laikus pieprasījis papildu informāciju par Nolikumā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz trīs dienu laikā, kā arī ievieto SIA „Bauskas slimnīca” interneta mājas lapas www.bauskasslimnica.lv sadaļā “Iepirkumi”.
1.14.2. Pasūtītāja pilnvarotā kontaktpersona:


Nolikuma izskaidrošanai un tehniskās specifikācijas izskaidrošanai:
	Vārds, uzvārds:
	Sandra Drozdovska

	Amats
	Iepirkumu komisijas priekšsēdētāja 

	Adrese:
	Dārza ielā 7/1, Bauska, Bauskas novads, LV-3901

	Tālrunis:
	63924696

	Fakss:
	63923437

	E-pasta adrese:
	b_gram@apollo.lv


       1.15. Iepirkuma dokumenti

1.15.1. Iepirkuma dokumentu komplektu veido:

Iepirkuma Nolikums.

· Nolikuma pielikums Nr.1. – „Tehniskā piedāvājuma forma”;

· Nolikuma pielikums Nr.2. – „Pieteikuma par piedalīšanos iepirkumā forma”;

· Nolikuma pielikums Nr.3. – „Finanšu piedāvājuma forma”;

· Nolikuma pielikums Nr.4. – „Līguma projekts”;

1.15.2. Nolikuma pielikumi ir neatņemamas Nolikuma sastāvdaļas un ir izskatāmi un vērtējami kopsakarībā ar Nolikumu.

2. Prasības pretendentiem

2.1. Iepirkumā var piedalīties piegādātāji vai piegādātāju apvienības.

2.2. Piegādātāju apvienībai, ja tai tiks piešķirtas līguma slēgšanas tiesības, pirms līguma slēgšanas būs jāizveido pilnsabiedrība normatīvajos aktos noteiktā kārtībā.

2.3. Iepirkuma līguma izpildē, lai pierādītu atbilstību nolikuma kvalifikācijas prasībām, Pretendents drīkst balstīties uz citu uzņēmēju iespējām, neatkarīgi no savstarpējo attiecību tiesiskā rakstura. Šādā gadījumā Pretendentam jānorāda piedāvātos uzņēmējus un jāpierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju un Pretendenta parakstītu apliecinājumu vai vienošanos par sadarbību un/vai resursu nodošanu Pretendenta rīcībā konkrētā līguma izpildei

2.4. Pasūtītājs izslēdz Pretendentu no turpmākās dalības Iepirkuma procedūrā, kā arī neizskata Pretendenta piedāvājumu jebkurā no šādiem gadījumiem:

2.4.1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts; 
2.4.2. Pretendentam Latvijā un valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kāda no valstīm pārsniedz 150 eiro;

2.5. Pretendents ir reģistrēts normatīvajos aktos noteiktajos gadījumos un kārtībā.

2.6. Pretendenta piedāvātā iekārta atbilst Eiropas Padomes Direktīvai 93/42/EEK par medicīnas ierīcēm.

2.7. Pretendentam jānodrošina piedāvātās iekārtas garantijas laikā (bezmaksas) apkope un remonts, pēcgarantijas apkopei un remontam (līgums), šo preču ražotāja vai ražotāja autorizēta pārstāvja atbalsts, kā arī ražotāja vai ražotāja autorizēta pārstāvja atbilstoši apmācītu un sertificētu speciālistu piesaisti.
3. Prasības attiecībā uz iesniedzamo informāciju

Lai būtu iespējams noteikt, vai pretendentam un pretendenta norādītajām personām, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, ir pietiekama kvalifikācija, nepieciešamās profesionālās un tehniskās spējas un nepieciešamais saimnieciskais un finansiālais stāvoklis, tam jāiesniedz:
3.1. Pretendenta pieteikums par piedalīšanos iepirkumā atbilstoši nolikuma 2.pielikumam, kuru parakstījis pretendenta vadītājs vai pilnvarota persona;
3.2. LR Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes ārvalstīs izdota Pretendenta, personālsabiedrības biedra, personu apvienības dalībnieka (ja piedāvājumu iesniedz personālsabiedrība vai personu apvienība), vai apakšuzņēmēja (ja pretendents plāno piesaistīt apakšuzņēmējus) reģistrācijas apliecības kopija.
3.3. EK atbilstības deklarācijas (CE Declaration of Conformity) kopija piedāvātajai medicīnas iekārtai.
3.4. Lai nodrošinātu Nolikuma 2.6.punkta prasību izpildi Pretendentam jāiesniedz:

3.4.1. dokumenti, kas apliecina, ka Pretendents ir piedāvātās medicīnas iekārtas ražotājs vai tā autorizēts pārstāvis; vai

3.4.2. ja Pretendents nav piedāvāto preču ražotājs vai tā autorizēts pārstāvis, piedāvāto preču ražotāja vai tā autorizēta pārstāvja apliecinājums, ka tas nodrošinās tieši šim iepirkumam piedāvāto Preču garantijas apkopi un remontu, pēcgarantijas apkopi un remontu, apliecinājumā norādot Pretendenta piedāvāto medicīnas iekārtu;

3.5. Pretendenta tehniskais piedāvājums atbilstoši Nolikuma pielikumam Nr.1  „Tehniskā piedāvājuma forma”.

3.6. Pretendenta finanšu piedāvājums atbilstoši Nolikuma pielikumam Nr.3 „Finanšu piedāvājuma forma”.

3.7. Informatīvie materiāli par Pretendenta piedāvāto medicīnas iekārtu.
4. Piedāvājumu noformējuma pārbaude, pretendentu atlase, tehnisko piedāvājumu atbilstības pārbaude un piedāvājumu vērtēšana

4.1. Iepirkuma komisija izvēlas piedāvājumu ar viszemāko cenu, kas atbilst nolikumā minētajām prasībām un tehniskajām specifikācijām, pamatojoties uz iepirkuma nolikumā norādītajiem piedāvājuma vērtēšanas un izvēles kritērijiem.
4.2. Piedāvājumu vērtēšana sastāv no četriem posmiem:

4.2.1.    1.posms – piedāvājumu noformējuma pārbaude, 

4.2.2.     2.posms – pretendentu atlase,
4.2.3.     3.posms – tehnisko piedāvājumu atbilstības pārbaude,
4.2.4.     4.posms – finanšu piedāvājuma vērtēšana.
4.3. Pretendentu piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājumu vērtēšanu iepirkuma komisija veic slēgtā sēdē.

4.4. Iepirkuma komisija ir tiesīga lūgt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai.
4.5. Piedāvājumu noformējuma pārbaude

4.5.1. Pēc piedāvājuma atvēršanas iepirkuma komisijas sekretārs informē iepirkuma komisiju par piedāvājumu atbilstību Nolikumā noteiktajām noformējuma prasībām.
4.5.2. Iepirkuma komisija izvērtē piedāvājuma atbilstību Nolikumā noteiktajām noformējuma prasībām un pieņem attiecīgu lēmumu.

4.6. Pretendentu atlase. 
4.6.1. Iepirkuma komisija noskaidro Pretendentu kompetenci un atbilstību paredzamā līguma izpildes prasībām. Pretendenta atlase un kvalifikācijas pārbaude notiek pēc iesniegtajiem atlases un kvalifikācijas dokumentiem, pārbaudot pretendenta atbilstību nolikuma 2.sadaļā izvirzītām prasībām un 3.sadaļā noteiktajiem dokumentiem. 
4.6.2. Pretendentu atlases un kvalifikācijas laikā iepirkuma komisija vērtē katru piedāvājumu atsevišķi, katrai Nolikuma izvirzītajai prasībai. Iepirkuma komisijas sekretārs apkopo komisijas locekļu vērtējumu tabulā. Iepirkuma komisija lēmumu pieņem balsojot, ja vairākums ir balsojis „par”, tad piedāvājums ir uzskatāms par pretendentu atlasi izturējušu.
4.6.3. Iepirkuma komisija atzīst par neizturējušiem atlases un kvalifikācijas pārbaudi un nepielaiž pie tālākās vērtēšanas to pretendentu piedāvājumus, kuri neatbilst Nolikuma pielikumā 2.sadaļā izvirzītajām prasībām un 3.sadaļā noteiktajiem dokumentiem.
4.6.4. Pretendenti, kas izturējuši pretendentu atlasi, tiek pielaisti pie tehnisko piedāvājumu vērtēšanas.

4.7. Tehnisko piedāvājumu atbilstības pārbaude 
4.7.1. Komisija pārbauda piedāvājumu atbilstību nolikuma 1.pielikumā „Tehniskā piedāvājuma forma” norādītajām tehniskajām prasībām.
4.7.2. Pretendentu tehnisko piedāvājumu atbilstības pārbaudes laikā iepirkuma komisija vērtē katru piedāvājumu atsevišķi, katrai Nolikuma izvirzītajai prasībai. Iepirkuma komisijas sekretārs apkopo komisijas locekļu vērtējumu tabulā. Iepirkuma komisija lēmumu pieņem balsojot, ja vairākums ir balsojis „par”, tad piedāvājums ir uzskatāms par tehniskajai specifikācijai atbilstošu.
4.7.3. Iepirkuma komisija atzīst par neizturējušiem piedāvājuma tehnisko vērtēšanu un nepielaiž pie tālākās vērtēšanas to Pretendentu piedāvājumus, kuri neatbilst Nolikuma pielikumā Nr.1 „Tehniskā piedāvājumu forma” esošajam tehniskās specifikācijās fiksētajam prasību līmenim.
4.7.4. Pretendenti, kas izturējuši tehnisko piedāvājumu atbilstības pārbaudi, tiek pielaisti pie finanšu piedāvājumu vērtēšanas.
4.8. Finanšu piedāvājumu vērtēšana un uzvarētāja noteikšana

4.8.1. Finanšu piedāvājumu vērtēšanas stadijā Iepirkuma komisija vērtē tikai tos piedāvājums, kas izturējuši Pretendentu atlases un pretendentu tehniskās atbilstības vērtēšanas pārbaudi.
4.8.2. Iepirkuma komisija pārbauda, vai piedāvājumā nav aritmētisku kļūdu. Ja piedāvājumā tiek konstatēta aritmētiska kļūda, tā tiek labota saskaņā ar normatīvajos aktos noteiktajām prasībām.
4.8.3. Ja iepirkuma komisija konstatē, ka Pretendents ir iesniedzis nepamatoti lētu piedāvājumu, komisija rīkojas Latvijas Republikas normatīvajos aktos noteiktajā kārtībā.
4.8.4. Iepirkuma komisija izvēlas piedāvājumu ar viszemāko cenu iepirkumam,  kas atbilst Nolikumā minētajām prasībām un tehniskajām specifikācijām, pamatojoties uz Nolikumā norādītajiem piedāvājuma vērtēšanas un izvēles kritērijiem.
4.8.5. Ja vairāku Pretendentu piedāvājumu nosauktās cenas ir vienādās, Iepirkuma komisija pieņem motivētu lēmumu par uzvarētāja noteikšanu.

5. Uzvarētāja noteikšana un rezultātu paziņošana
5.1. Lai pārbaudītu vai Pretendents, kuram atbilstoši citām Nolikumā noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības (Nolikuma 4.8.4.punkts), nav izslēdzams no dalības iepirkuma procedūrā Nolikuma 
5.2. Pretendentam 2.4.1. un 2.4.2. punktā minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.

5.3. Lai pārbaudītu, vai pretendents nav izslēdzams no dalības iepirkumā nolikuma 2.4.1. vai 2.4.2.punktā minēto apstākļu dēļ, pasūtītājs:

5.3.1. attiecībā uz pretendentu (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

5.3.2. par nolikumā 2.4.1. punktā minētajiem faktiem — no Uzņēmumu reģistra,

5.3.3. par nolikuma 2.4.2. punktā minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

5.4. Attiecībā uz ārvalstī reģistrētu vai pastāvīgi dzīvojošu pretendentu papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas šā panta piektajā daļā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkumā.

5.5. Atkarībā no atbilstoši šā nolikuma 5.3.3.punktā veiktās pārbaudes rezultātiem pasūtītājs:

5.5.1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;

5.5.2.  informē pretendentu par to, ka tam konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, iesniedz attiecīgi pretendenta vai tā pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā minētie dokumenti nav iesniegti, pasūtītājs pretendentu izslēdz no dalības iepirkumā.

5.6. Lai pārbaudītu, vai ārvalstī reģistrēts vai pastāvīgi dzīvojošs Pretendents nav izslēdzams no dalības iepirkuma procedūrā saskaņā ar Nolikuma 2.4.punktu, Pasūtītājs pieprasa, lai Pretendents iesniedz attiecīgās ārvalsts kompetentās institūcijas izziņu, kas apliecina, ka uz Pretendentu neattiecas Nolikuma 2.4.punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais Pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkuma procedūrā.

6. Iepirkuma līgums

6.1. Pasūtītājs, pamatojoties uz pretendenta piedāvājumu ar izraudzīto pretendentu noslēdz iepirkuma līgumu atbilstoši iepirkuma līguma projektam, kas ir pievienots Pielikumā Nr.4.
6.2. Ja izraudzītais Pretendents atsakās slēgt iepirkuma līgumu ar Pasūtītāju, iepirkuma komisija ir tiesīga izvēlēties nākamo piedāvājumu ar viszemāko cenu, pirms tam pārliecinoties vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar pasūtītāju. Ja arī nākamais izraudzītais Pretendents atsakās slēgt iepirkuma līgumu vai ir uzskatāms par vienu tirgus dalībnieku kopā ar sākotnēji izraudzīto pretendentu, iepirkuma komisija pieņem lēmumu pārtraukt iepirkumu, neizvēloties nevienu piedāvājumu.
6.3. Triju darbdienu laikā pēc lēmuma pieņemšanas pasūtītājs informē visus pretendentus par iepirkumā izraudzīto pretendentu vai pretendentiem, kā arī savā mājaslapā internetā nodrošina brīvu un tiešu elektronisku pieeju iepirkuma komisijas pieņemtajam lēmumam. 

6.4. Ne vēlāk kā piecas darbdienas pēc tam, kad noslēgts līgums, pasūtītājs, izmantojot Iepirkumu uzraudzības biroja mājaslapā internetā pieejamos elektroniskos līdzekļus minēto paziņojumu sagatavošanai un iesniegšanai, publicē Iepirkumu uzraudzības biroja mājaslapā internetā informatīvu paziņojumu par noslēgto līgumu.

6.5. Grozījumus iepirkuma līgumā, kas noslēdzams šajā pantā noteiktajā kārtībā, izdara, ievērojot šā likuma 67.1 panta noteikumus.

Pielikumā:
1. pielikums. „Tehniskā piedāvājuma forma”
2. pielikums. „Pieteikums par piedalīšanos konkursā forma”
3. pielikums. „Finanšu piedāvājuma forma”
4. pielikums. „Līguma projekts”
Pielikums Nr.1

Iepirkuma „Videogastroskopa piegāde” 
nolikumam (Iepirkuma ID Nr. BS 2014/10)

TEHNISKĀ PIEDĀVĀJUMA FORMA
Iepirkumam „Videogastroskopa piegāde”

ID Nr. BS 2014/10
Ar šo ___________________ iesniedz savu piedāvājumu iepirkumam “ Videogastroskopa piegāde”, ID Nr.  BS 2014/10.
	Nr.
	Prasības iekārtai
	Skaits (gab.)
	Pretendenta piedāvājums

	1.
	Videogastaskops
	1
	

	1.1.
	Ražošanas gads  - 2014.
	
	

	1.2.
	Redzes lauks ne mazāk kā 140o
	
	

	1.3.
	Minimālais skaidras redzamības attālums ne mazāks par 3 mm
	
	

	1.4.
	Maksimālais skaidras redzamības attālums ne mazāks par 100 mm
	
	

	1.5.
	Distālā gala diametrs ne lielāks par 9.2 mm
	
	

	1.6.
	Ievadāmās daļas diametrs ne lielāks par 9.2 mm
	
	

	1.7.
	Saliekšana uz augšu, uz leju ne mazāka kā 210o/90o
	
	

	1.8.
	Saliekšana pa labi, pa kreisi ne mazāka kā 100o/100o
	
	

	1.9.
	Instrumentu kanāls ne mazāk kā 2.8 mm
	
	

	1.10.
	Darba garums ne mazāka kā 1100 mm 
	
	

	1.11.
	Ir četru brīvi programmējamu video procesora funkciju kontrole no endoskopa vadības daļas
	
	

	1.12.
	Ir endoskopa identifikācijas funkcija
	
	

	1.13.
	Savietojams ar slimnīcas lietošanā esošo gaismas avotu CLV-140 un videosistēmu CV-140
	
	

	1.14.
	Lietošanas un instrukcija latviešu valodā
	1
	

	1.15.
	Iekārtas apstrādes instrukcija latviešu valodā
	1
	

	1.16.
	Apliecinājums par garantijas laiku ne mazāku kā 12 mēneši vai 1500 izmeklējumi
	
	

	1.17.
	Reaģēšanas laiks remonta nepieciešamības gadījumā līdz 72 stundām
	
	

	1.18.
	Iekārtas remonta laiks līdz 72 stundām, ja remontu veic Pretendenta servisa inženieris
	
	

	1.19.
	Rezerves daļu piegāde nepieciešamības gadījumā
	
	

	1.20.
	Videogastroskopam jābūt pilnībā iegremdējamam dezinfekcijas līdzeklī.
	
	

	1.21.
	Videogastroskopa vārstiem un iemutīšiem jābūt autoklāvējamiem.
	
	

	2.
	Biopsiju standziņas (vienreizējas lietošanas)
	30
	

	3.
	Biopsiju kanāla vārsti
	10
	

	4.
	Videogastroskopa kopšanas piederumi un tam paredzētie adapteri
	1 kompl.
	

	5.
	Hermētisma vāks
	1
	

	6.
	Iemutis
	2
	


Pretendents, piegādājot Nolikumam atbilstošo medicīnas iekārtu nodrošina:

1. medicīnas iekārtas uzstādīšanu un nodošanu Pasūtītājam darba kārtībā;
2. medicīniskās ierīces lietotāja apmācību darbam ar iekārtu un tās glabāšanas nosacījumus;
3. medicīniskās ierīces apstrādes apmācību;

4. iekārtu tehnisko apkalpošanu noteiktajā garantijas laikā bez maksas un pēcgarantijas laikā saskaņā ar Līgumu. 
Uzņēmuma vadītāja ieņemamais amats, vārds, uzvārds, paraksts un pretendenta zīmogs 
__________________________________________________________________________
2014. gada _____________________

Pielikums Nr.2

Iepirkuma „Videogastroskopa piegāde” 
nolikumam (Iepirkuma ID Nr. BS 2014/10)

Pieteikums 
Iepirkumam „Videogastroskopa piegāde”
ID Nr. BS 2014/10
Pretendents ______________________________________________________________


pretendenta nosaukums

___________________________________________________________________________________


 adrese, tālruņa un faksa numuri, e-pasta adrese

___________________________________________________________________________________


piedāvājuma sagatavotāja vārds, uzvārds, tālruņa un faksa numurs, e-pasta adrese 

______________________________________________________________


vienotais reģistrācijas numurs

___________________________________________________________________________________


uzņēmuma bankas rekvizīti

_______________________________________________________ personā


uzņēmuma vadītāja ieņemamais amats, vārds, uzvārds  
ar šī pieteikuma iesniegšanu:

· piesakās piedalīties iepirkumā „Videogastroskopa piegāde”;
· apņemas ievērot iepirkuma nolikuma prasības; 

· atzīt sava pieteikuma un piedāvājuma spēkā esamību 60 (sešdesmit) kalendārās dienas no piedāvājumu atvēršanas dienas, bet gadījumā, ja tiek atzīts par uzvarētāju – līdz attiecīgā līguma noslēgšanai;
· apņemas pasūtījuma piešķiršanas gadījumā pildīt visus iepirkuma Nolikumā izklāstītos līguma pamatnosacījumus;
· apņemas (ja pasūtītājs izvēlējies šo piedāvājumu) slēgt līgumu un izpildīt visus šī līguma pamatnosacījumus, saskaņā ar 4.pielikumu;

· garantē, ka visas sniegtās ziņas ir patiesas;

Paraksts: 

____________________________________________ 
(Pretendenta vadītājs vai pilnvarotais pārstāvis) 





z.v.

2014.gada ________________________

Pielikums Nr.3
Iepirkumam „Videogastroskopa piegāde” 
nolikumam (Iepirkuma ID Nr. BS 2014/10)

Finanšu piedāvājums 
Iepirkumam „Videogastroskopa piegāde”
ID Nr. BS 2014/10
Ar šo __________________ iesniedz savu piedāvājumu iepirkumam „Videogastroskopa piegāde”, ID Nr. BS 2014/10. 
	Nr.
	Iekārtas nosaukums, modelis
	Ražotāja nosaukums
	Summa EUR bez  PVN

	1.
	Videogastraskops
	
	

	2.
	Aprīkojums
	
	

	Kopā bez PVN
	

	 PVN____%:
	

	Pavisam kopā ar PVN:
	


Pasūtītājs norādot preču piegādes cenu ņem vērā visas Nolikuma 2.pielikumā (Tehniskā piedāvājuma forma) norādītās preču piegādes izmaksas, tai skaitā:
1. medicīnas iekārtas lietotāja apmācību, 
2. medicīnas iekārtas lietošanas un apstrādes instrukciju latviešu valodā nodošanu un darbības izskaidrošanu lietotājam attiecībā uz konkrēto iekārtu;
3. medicīnas iekārtas tehnisko apkalpošanu noteiktajā garantijas laikā.
Pretendents _______________________________ apņemas ievērot un izpildīt fiksētos 
                                   (uzņēmuma nosaukums)

obligātos nosacījumus.

Apmaksas kārtība – 100% pēcapmaksa 30 dienu laikā pēc medicīnas iekārtas nodošanas ekspluatācijā.
Uzņēmuma vadītāja ieņemamais amats,

Vārds, uzvārds, paraksts un pretendenta zīmogs ____________________________________    

2014. gada _____________________

Pielikums Nr.4

Iepirkumam „Videogastroskopa piegāde” 
nolikumam (Iepirkuma ID Nr. BS 2014/10)

PROJEKTS
IEPIRKUMA LĪGUMS Nr.
Bauskā, 






2014.gada ___. ____________

SIA „Bauskas slimnīca”, kas darbojas uz statūtu pamata, tās valdes locekles Mirdzas Brazovskas personā, turpmāk šajā līgumā saukta Ārstniecības iestāde, no vienas puses, un ____________, tās/-ā _________________ personā, kas rīkojas saskaņā ar _____, turpmāk šajā līgumā saukts Piegādātājs, no otras puses, abi kopā un katrs atsevišķi saukti Puses, pamatojoties uz Iepirkuma „Videogastroskopa piegāde”, identifikācijas Nr. BS 2014/10, rezultātiem izsakot to šādā redakcijā:

1. Līguma priekšmets, tā vērtība.

1.1. Līguma priekšmets ir:
	Nr.
	Iekārtas nosaukums, modelis
	Ražotāja nosaukums
	Summa EUR bez  PVN

	1.
	
	
	

	 PVN ___%:
	

	Pavisam kopā ar PVN:
	


1.2.  (turpmāk – Prece), atbilstoši 1.pielikumā noteiktajai tehniskajai specifikācijai. Preces cena sevī ietver piegādes, uzstādīšanas un Pasūtītāja darbinieku apmācības darbam ar Preci, izmaksas, kā arī visus nodokļu, nodevu un citus maksājumus uz piegādes brīdi.

1.3. Piegādājamās Preces cena ieskaitot visus normatīvajos aktos paredzētos maksājumus ir ______________ EUR, (

 EUR 
 centi), tai skaitā  __% PVN ______________ EUR, (

 EUR 
 centi), kas saskan ar iepirkuma „Videogastroskopa piegāde”, identifikācijas Nr. BS 2014/10, nosaukto cenu.

1.4. Piegādātās preces garantijas termiņš no nodošanas ekspluatācijā ir 12 (divpadsmit) mēneši  vai garantija uz vismaz 1500 izmeklējumi.
1.5. Prece ir jāpiegādā SIA „Bauskas slimnīca” pēc adreses: Dārza ielā 7/2, Bauska, Bauskas novads, LV-3901. 
2. Preču kvalitāte.

2.1. Piegādātās Preces kvalitātei ir jāatbilst izgatavotājrūpnīcas noteikumiem.

2.2. Par piegādātās Preces labvēlību un kvalitātes atbilstību atbild Piegādātājs.

2.3. Par Preces kvalitātes zudumiem, kuri radušies pēc Preces nodošanas Pasūtītājam, atbild Pasūtītājs.

2.4. Pieņemot piegādāto Preci, Pasūtītājam ir jāpārbauda piegādātās Preces atbilstība pasūtījumam un pavadzīmei – rēķinam ir jāizdara atzīmes par Preces pieņemšanu uz viena no Preču pavadzīmes – rēķina eksemplāriem, kurš tiek atdots Piegādātājam. Ar šo brīdi Pasūtītājam pāriet valdījuma tiesības un Preču nejaušas bojāejas vai bojāšanās risks.

2.5. Preču pavadzīmē - rēķinā iekļauj tikai tās preces, kas ir piegādātas uz šī līguma pamata un pavadzīmē obligāti jābūt uzrādītam šī līguma numuram.

2.6. Ja pieņemot Preci Pasūtītājs atklāj iztrūkumu, bojājumus, neatbilstību kvalitātei vai cita veida neatbilstību šī Līguma nosacījumiem un/vai pavadzīmēm, Pasūtītājs un Piegādātāja pilnvarots pārstāvis sagatavo atbilstības aktu.

2.7. Piegādātāja pienākums ir 24 stundu laikā nosūtīt pārstāvi apstākļu noskaidrošanai vai arī paziņot Pasūtītājam par pretenzijas atzīšanu un ja Prece ir bojāta, dod norādījumus par rīcību un bojāto Preci.

2.8. Kvalitātei neatbilstīgu Preci Pasūtītājs var pieņemt glabāšanā, līdz tā tiek apmainīta pret kvalitatīvu. Šajā gadījumā Piegādātājs sedz izdevumus, kas saistīti ar nekvalitatīvas Preces atgriešanu vai apmaiņu.

2.9. Pasūtītāja pretenzijas par Preču kvalitāti, kuras radušās pēc Preču pieņemšanas, un kuras nav izskaidrojamas ar Preču glabāšanas vai lietošanas tehnoloģijas kļūdām, Piegādātājs pieņem tikai gadījumos, ja tiek iesniegts kompetents, neatkarīgu ekspertu slēdziens.

3. Pušu saistības.

3.1. Piegādātāja saistības.

3.1.1. Veikt Preces piegādi 4 (četru) nedēļu laikā no līguma noslēgšanas.

3.1.2. Veikt Preces piegādi SIA „Bauskas slimnīca”, Dārza ielā 7/2, Bauska, Bauskas novads.
3.1.3. Piegādātājs ir atbildīgs par piegādātās Preces atbilstību Latvijas Republikas normatīvo aktu prasībām. 
3.1.4. Nodot Preci Pasūtītājam ar Līguma 2.pielikumā pievienoto aktu par medicīnas iekārtas pieņemšanu – nodošanu ekspluatācijā. 
3.1.5. Nodrošināts medicīniskās iekārtas lietotāja apmācību darbam ar iekārtu, tās uzglabāšanu un apstrādi.
3.1.6. Nodrošināt medicīniskās iekārtas lietošanas un apstrādes instrukcijas un tehniskās specifikācijas latviešu valodā nodošanu un izskaidrošanu lietotājam attiecībā uz konkrēto medicīnisko ierīci.

3.1.7. Nodrošināt medicīniskās iekārtas tehnisko apkalpošanu un remontus noteiktajā garantijas laikā, kas ir 12 mēneši, vai 1500 izmeklējumi bez maksas.
3.1.8. Nodrošināt medicīniskās iekārtas tehnisko apkalpošanu un remontus pēcgarantijas laikā, par ko tiek piestādīts rēķins par faktiski veiktajiem darbiem un izlietotajiem remontmateriāliem. 

3.1.9. Atbildīgā amatpersona šā līguma ietvaros no Piegādātāja puses ir _______________, tālr.: _____________.
3.2. Pasūtītāja saistības:

3.2.1. Veikt Piegādātāja Preču lietošanas  un glabāšanas prasību izpildi.

3.2.2.  Kontaktpersonas šī līguma ietvaros no Pasūtītāja puses ir Sandra Drozdovska, tālr. 63924696.
3.2.3. Apmaksāt Piegādātāja iesniegtos rēķinus atbilstoši līguma punktā Nr.4 fiksētajai apmaksas kārtībai.

4. Apmaksas kārtība.

4.1. 100% pēcapmaksa pēc medicīnas iekārtas pieņemšanas – nodošanas ekspluatācijā 30 dienu laikā.

5. Sankcijas, zaudējumu atlīdzināšana.

5.1. Par katru nokavēto Preces piegādes dienu Pasūtītājs ir tiesīgs pieprasīt Piegādātājam maksāt līgumsodu 0.5% apmērā no Preces vērtības, taču ne vairāk kā 10% no šī līguma summas.

5.2. Par katru nokavēto apmaksas dienu Piegādātājs ir tiesīgs pieprasīt Pasūtītājam maksāt līgumsodu 0,5% apmērā no neapmaksātās summas, taču ne vairāk kā 10% no šī līguma summas.

5.3. Ja Piegādātājs nav veicis Preču piegādi šī līguma 3.1.1.punktā minētajā termiņā, tad Pasūtītājs ir tiesīgs vienpusēji lauzt līgumu, paziņojot par to Piegādātājam. Šajā gadījumā Piegādātājam trīs dienu laikā jāsamaksā Pasūtītājam līgumsods 10% (desmit procenti) apmērā no līguma summas bez PVN.

5.4. Katra Puse ir finansiāli atbildīga par visiem zaudējumiem, kas radušies citai līgumslēdzēja Pusei ļaunprātības, kā arī rupjas vai vieglas neuzmanības rezultātā.

6. Nepārvaramā vara.

6.1. Puses tiek atbrīvotas no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kuru nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā. 

6.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāpaziņo otrai Pusei, pievienojot Puses rīcībā esošos pierādījumus par nepārvaramas varas vai ārkārtēja rakstura apstākļu iestāšanos. Ziņojumā jānorāda, kādā termiņā, pēc viņu uzskata, ir iespējama un paredzama viņu līgumā paredzēto saistību izpilde.

7. Līguma darbības laiks.

7.1. Līgums stājās spēkā no 20__. gada ___.________ un ir spēkā līdz pušu saistību pilnīgai izpildei.

8. Nobeiguma noteikumi.

8.1. Jebkuras nesaskaņas, domstarpības vai strīdus Puses apņemas risināt savstarpēju sarunu veidā. Gadījumā, ja Puses nespēj  vienoties,  strīds risināms tiesā Latvijas Republikā spēkā esošo normatīvo aktu noteiktajā kārtībā.
8.2. Līgums var tikt papildināts vai grozīts, Pusēm savstarpēji vienojoties, atbilstoši Publisko iepirkumu likuma 67.1.panta nosacījumiem. Jebkuras līguma izmaiņas vai papildinājumi tiek noformēti vienošanās protokola veidā un pēc tā parakstīšanas kļūst par šī līguma neatņemamu sastāvdaļām.

8.3. Parakstīšanas brīdī līgums ir sastādīts uz _____ lapām divos autentiskos eksemplāros, no kuriem viens glabājās pie Pasūtītāja, otrs pie Piegādātāja.

8.4. Pieņemšanas – nodošanas akti, defekta akti, ja tādi tiek sastādīti, ir līguma neatņemamas sastāvdaļas.

8.5. Ar šo līgumu ir noteikta pilnīga Pušu vienošanās, un pēc tā parakstīšanas tas aizstāj un atsaucas visas iepriekšējās mutiskās un rakstiskās vienošanās, sarunas, dokumentus un korespondenci starp Pusēm saskartā ar līguma priekšmetu.

9. Pušu rekvizīti un paraksts:
ĀRSTNIECĪBAS IESTĀDE



PIEGĀDĀTĀJS

	SIA „Bauskas slimnīca”

Reģ. Nr. 43603017682

Dārza ielā 7/1, Bauska, 

Bauskas novads, LV-3901
A/S „SEB BANKA” 

Konts:  LV54UNLA0029700142810
Kods: UNLAV2X 

________________________________

Valdes locekle: Mirdza Brazovska
	


Pielikums Nr. 1







Iepirkuma līgumam Nr.

 no 2014.gada __._________

TEHNISKĀ SPECIFIKĀCIJA 

	Nr.
	Prasības iekārtai
	Skaits (gab.)

	1.
	Videogastaskops
	1

	1.1.
	Ražošanas gads  - 2014.
	

	1.2.
	Redzes lauks ne mazāk kā 140o
	

	1.3.
	Minimālais skaidras redzamības attālums ne mazāks par 3 mm
	

	1.4.
	Maksimālais skaidras redzamības attālums ne mazāks par 100 mm
	

	1.5.
	Distālā gala diametrs ne lielāks par 9.2 mm
	

	1.6.
	Ievadāmās daļas diametrs ne lielāks par 9.2 mm
	

	1.7.
	Saliekšana uz augšu, uz leju ne mazāka kā 210o/90o
	

	1.8.
	Saliekšana pa labi, pa kreisi ne mazāka kā 100o/100o
	

	1.9.
	Instrumentu kanāls ne mazāk kā 2.8 mm
	

	1.10.
	Darba garums ne mazāka kā 1100 mm 
	

	1.11.
	Ir četru brīvi programmējamu video procesora funkciju kontrole no endoskopa vadības daļas
	

	1.12.
	Ir endoskopa identifikācijas funkcija
	

	1.13.
	Savietojams ar slimnīcas lietošanā esošo gaismas avotu CLV-140 un videosistēmu CV-140
	

	1.14.
	Lietošanas un instrukcija latviešu valodā
	1

	1.15.
	Iekārtas apstrādes instrukcija latviešu valodā
	1

	1.16.
	Apliecinājums par garantijas laiku ne mazāku kā 12 mēneši vai 1500 izmeklējumi
	

	1.17.
	Reaģēšanas laiks remonta nepieciešamības gadījumā līdz 72 stundām
	

	1.18.
	Iekārtas remonta laiks līdz 72 stundām, ja remontu veic Pretendenta servisa inženieris
	

	1.19.
	Rezerves daļu piegāde nepieciešamības gadījumā
	

	1.20.
	Videogastroskopam jābūt pilnībā iegremdējamam dezinfekcijas līdzeklī.
	

	1.21.
	Videogastroskopa vārstiem un iemutīšiem jābūt autoklāvējamiem.
	

	2.
	Biopsiju standziņas (vienreizējas lietošanas)
	30

	3.
	Biopsiju kanāla vārsti
	10

	4.
	Endoskopa kopšanas piederumi un tam paredzētie adapteri
	1 kompl.

	5.
	Hermētisma vāks
	1

	6.
	Iemutis
	2


Pretendents, piegādājot Nolikumam atbilstošo medicīnas iekārtu nodrošina:

1. medicīnas iekārtas uzstādīšanu un nodošanu Pasūtītājam darba kārtībā;
2. medicīniskās ierīces lietotāja apmācību darbam ar iekārtu un tās glabāšanas nosacījumus;
3. medicīniskās ierīces dezinfekcijas apstrādes apmācību;

4. iekārtu tehnisko apkalpošanu noteiktajā garantijas laikā;

Pielikums Nr. 2






Iepirkuma līgumam Nr.

 no 2014.gada __._________

SIA „Bauskas slimnīca”
AKTS

Bauskā
________________________________________

datums

Par medicīnas iekārtas pieņemšanu – nodošanu ekspluatācijā
SIA „Bauskas slimnīca”, reģ. Nr. 436030187682, turpmāk saukts Pircējs, tās valdes locekles Mirdzas Brazovskas personā, no vienas puses un SIA _________________, reģ. Nr._____________, turpmāk saukts Pārdevējs, tās _________________     _________________, no otras puses, ar šo pieņemšanas – nodošanas aktu apliecina sekojošo:

1. Pircējs ir pieņēmis, bet Pārdevējs ir nodevis un uzstādījis šādu ierīci (-es):

	N.p.k.
	Piegādātās preces nosaukums, modelis
	Ražotājs

	
	
	

	
	
	


2. Pircējs apliecina, ka Pārdevējs ir piegādājis augstāk minēto preci atbilstoši līgumam Nr.__________ un pavadzīmei Nr.__________ no 20____ gada __._______ par kopējo summu ________EUR, ieskaitot PVN __% _________EUR.

3. Prece ir uzstādīta un pārbaudīta. Preces uzstādīšanu veica SIA _____________ iekārtu inženieris ___________________________.
4. Iekārtai komplektācijā ietilpst dokumentācija, kas ietver informāciju par ierīci no ražotāja, t.sk. ekspluatācijas noteikumus un lietošanas instrukciju latviešu valodā un ir veikta darbības izskaidrošana lietotājam attiecībā uz konkrēto medicīnisko ierīci.
5. 20____.gada __.__________ ir uzsākta un __.____________ ir pabeigta darbinieku apmācība praktiskās darbībās ar iekārtu. Apmācību veicis SIA _________________iekārtu inženieris____________. 
6. Pārdevējs nodrošina medicīniskās iekārtas tehnisko apkalpošanu noteiktajā garantijas laikā un ražotāja paziņotajā medicīniskās ierīces resursu periodā.

7. Ierīce ir sertificēta atbilstoši ES ražošanas prasībām.

Nodeva:  SIA _________________   
                         


 __________________________
_________________

                                                             vārds, uzvārds



paraksts

Pieņēma: SIA „Bauskas slimnīca”    _________________________
 ________________


  
          

vārds, uzvārds




paraksts

